CELEX: 31981D0773
Language: el
Date: 1981-09-10 00:00:00
Title: 81/773/EOK: Απόφαση τής Επιτροπής τής 10ης Σεπτεμβρίου 1981 περί εγκρίσεως προγράμματος, σχετικά μέ τόν τομέα τών ζώων καί κρεάτων στό Land τής Βαυαρίας, σύμφωνα μέ τόν κανονισμό (EOK) αριθ. 355/77 τού Συμβουλίου (Το κείμενο στην γερμανική γλώσσα είναι το μόνο αυθεντικό)

Avis juridique important

|

31981D0773

81/773/EOK: Απόφαση τής Επιτροπής τής 10ης Σεπτεμβρίου 1981 περί εγκρίσεως προγράμματος, σχετικά μέ τόν τομέα τών ζώων καί κρεάτων στό Land τής Βαυαρίας, σύμφωνα μέ τόν κανονισμό (EOK) αριθ. 355/77 τού Συμβουλίου (Το κείμενο στην γερμανική γλώσσα είναι το μόνο αυθεντικό)  

Επίσημη Εφημερίδα αριθ. L 285 της 07/10/1981 σ. 0034 - 0034

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 10ης Σεπτεμβρίου 1981  περί εγκρίσεως προγράμματος, σχετικά με τον τομέα των ζώων και κρεάτων στο Land της Βαυαρίας, σύμφωνα με τον κανονισμό (ΕΟΚ) αριθ. 355/77 του Συμβουλίου  (Το κείμενο στη γερμανική γλώσσα είναι το μόνο αυθεντικό)  (81/773/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων (1), και ιδίως το άρθρο 5,  Εκτιμώντας:  ότι στις 20 Φεβρουαρίου 1981, η κυβέρνηση της Ομοσπονδιακής Δημοκρατίας της Γερμανίας ανακοίνωσε το πρόγραμμα σχετικά με τον τομέα των ζώων και κρεάτων στο Land της Βαυαρίας·  ότι το εν λόγω πρόγραμμα αφορά την ορθολογική χρησιμοποίηση, τον εκσυγχρονισμό και την ανάπτυξη των εγκαταστάσεων ψύξεως, κοπής και συσκευασίας, καθώς και της αποστολής κρέατος, για να προσαρμοσθεί κατά καλύτερο τρόπο η προσφορά στις απαιτήσεις της ζητήσεως και της εξελίξεως της διαρθρώσεως των αγορών, για να αριστοποιηθεί το κόστος μεταποιήσως και για να εξασφαλισθεί κατ ' αυτόν τον τρόπο εισοδηματική ασφάλεια στους παραγωγούς· ότι αποτελεί επομένως ένα πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·  ότι το πρόγραμμα περιέχει επαρκή αριθμό των στοιχείων που αναφέρονται στο άρθρο 3 του κανονισμού (ΕΟΚ) αριθ. 355/77 και καταδεικνύει ότι δύνανται να επιτευχθούν οι στόχοι που αναφέρονται στο άρθρο 1 του εν λόγω κανονισμού στο σχετικό τομέα · ότι η προθεσμία που έχει καθορισθεί για την εφαρμογή του προγράμματος δεν υπερβαίνει την περίοδο που αναφέρεται στο άρθρο 3 παράγραφος 1 υπό ζ του εν λόγω κανονισμού·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται το πρόγραμμα σχετικά με τον τομέα των ζώων και κρεάτων του Land της Βαυαρίας που ανακοινώθηκε στις 20 Φεβρουαρίου 1981 από την κυβέρνηση της Ομοσπονδιακής Δημοκρατίας της Γερμανίας.  Άρθρο 2  Η παρούσα απόφαση απευθύνεται στην Ομοσπονδιακή Δημοκρατία της Γερμανίας.  Έγινε στις Βρυξέλλες, στις 10 Σεπτεμβρίου 1981.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 51 της 23. 2. 1977, σ. 1.